|  |
| --- |
|  |
| Forma | privati |
| Įkurta | 1909 m. |
| Įkūrėjas (-ai) | Maksymilian Faktorowicz |
| Produktai | kosmetika |
| Savininkas (-ai) | Coty |
| Tinklalapis |  |

**Max Factor**– firmos „Coty" kosmetikos prekės ženklas. Kaip „Max Factor & Company", 1909 m. jį įkūrė Lenkijos žydas kosmetologas Maksymilianas Faktorovičius.

Pradžioje prekės ženklo sritis buvo grimas kino filmams. Iki 1973 m. kai už 500 milijonų (3 milijardus 2017 m. verte) dolerių buvo parduotas, „Max Factor & Company" priklausė kelioms šeimos kartoms ir per tą laiką tapo tarptautine bendrove. 1991 m. šis prekės ženklas buvo parduotas kompanijai „Procter & Gamble", o 2015 m. jį nusipirko JAV kompanija „Coty".

Istorija
--------

1904 m. į Ameriką, Los Andželą imigravęs Maksymilianas Faktorovičius pastebėjo didelę perukų ir teatrinio grimo paklausą. Jis ne tik prekiavo sava kosmetika, bet ir tapo kitų gamintojų produkcijos platintoju. Pats grimavo aktorius, jo klientais tapo garsiausieji iš jų.

3-iajame dešimtmetyje jo sūnūs Deivisas ir Frenkas įsitraukė į verslą. 1925 m. „Max Factor & Company" gavo didžiausią iki šių dienų užsakymą – filmui „Ben-Huras: Kristaus istorija" („Ben-Hur: A Tale of the Christ", 1925) turėjo pagaminti 600 galonų (maždaug 2400 litrų) šviesiai alyvinio grimo filmo statistams. 1926 m. Faktorovičiaus įmonė sukūrė pirmąjį vandeniui atsparų teatrinį grimą.

Įmonė plėtėsi, M. Faktorovičiaus vaikai norėjo aprėpti ir kitas sritis, tad 1927 m. „Max Factor & Company" gaminiai pradėti platinti visoje šalyje. Kadangi M. Faktorovičius buvo glaudžiai susijęs su kino pramone, kino žvaigždės padėjo reklamuoti jo gaminius.

4-ajame dešimtmetyje įmonėje buvo sukurtas specialus į kaukę panašus prietaisas, „grožio mikrometras", matuojantis veido kontūrus, kad būtų nustatyti, išryškinti ir vėliau grimuojant pašalinti trūkumai.

Maksymilianas Faktorovičius mirė 1938 m. Jo verslą perėmė šeimos nariai. Buvo išplėstas asortimentas, pradėti gaminti lūpdažiai, kvepalai, kosmetika vyrams. 1973 m. „Max Factor" susijungė su Nortonu Saimonu. 8-ajame dešimtmetyje įmonės vadovai ėmė trauktis iš šio verslo ir siekti savo karjeros, o 1976 m. atsistatydinus Česteriui Ly Fairstainui įmonėje nebeliko nė vieno Faktorovičiaus šeimos nario. 1983 m. N. Saimonas kompaniją perdavė „Esmark". Vėliau įvyko dar keletas brangių pardavimų.

2015 m. birželį „Max Factor" tapo vienu iš keleto prekių ženklų, kurį iš „Procter & Gamble" už 12 milijardų dolerių nupirkto „Coty". Prekės ženklas „Max Factor" iš naujo buvo paleistas 2018 m.

Išnašos
-------

1. ↑  „Two Great Polish enterpreneures - Max Factor & Helena Rubenstein ⋆ Your Roots in Poland". 2016-07-17. Suarchyvuotas originalas 2017-07-31. Nuoroda tikrinta 2023-09-03.
2. ↑  „Maximilian Faktorovich (aka Max Factor) is the father of modern cosmetics. Max Factor history of man and brand The real name of the creator of the max factor brand". *gigafox.ru*. Nuoroda tikrinta 2023-09-03.
3. ↑  Basten, Fred E. (2008). *Max Factor: The Man Who Changed the Faces of the World*. New York: Arcade Publishing. p. 59. ISBN 978-1-55970-875-3.
4. ↑  „ 'Beauty Micrometer' Analyzes Facial Flaws for Makeup". *Modern Mechanix*. 2006-04-15. Suarchyvuotas originalas 2013-08-04. Nuoroda tikrinta 2023-09-03.
5. ↑  Kosman, Josh (2015-06-15). „Coty Inc. acquires beauty product lines from P&G for $12B". *New York Post*. News Corp. ISSN 1090-3321. Suarchyvuota iš originalo 2018-03-25. Nuoroda tikrinta 2023-09-03.
6. ↑  Daneshkhu, Scheherazade (2018-02-08). „Coty’s brighter sales outlook refreshes shares". *Financial Times*. Suarchyvuotas originalas 2021-04-28. Nuoroda tikrinta 2023-09-03.
7. ↑  Marfil, Lorelei (2018-01-23). „Exclusive: Max Factor Unveils New Direction, Focuses on Diversity". *Women's Wear Daily*. Suarchyvuota iš originalo 2021-04-29. Nuoroda tikrinta 2023-09-03.
8. ↑  Collins, Allison (2018-05-10). „Cover Girl 'Seeing Signs of Success', Coty CEO Says". *Women's Wear Daily*. Suarchyvuota iš originalo 2021-04-27. Nuoroda tikrinta 2023-09-03 – via PressReader. „The company relaunched Cover Girl, Clairol and Max Factor."